CELEX: 62014CN0296
Language: et
Date: 2014-06-13 00:00:00
Title: Kohtuasi C-296/14 P: Kreeka Vabariigi 13. juunil 2014 esitatud apellatsioonkaebus Üldkohtu (seitsmes koda) 9. aprilli 2014 . aasta otsuse peale kohtuasjas T-150/12: Kreeka versus komisjon

4.8.2014   
            
            
               ET
            
            
               Euroopa Liidu Teataja
            
            
               C 253/22
            
         Kreeka Vabariigi 13. juunil 2014 esitatud apellatsioonkaebus Üldkohtu (seitsmes koda) 9. aprilli 2014. aasta otsuse peale kohtuasjas T-150/12: Kreeka versus komisjon
   (Kohtuasi C-296/14 P)
   2014/C 253/29
   Kohtumenetluse keel: kreeka
   
      Pooled
   
   
      Apellant: Kreeka Vabariik (esindajad: I. Chalkias ja A. Vasilopoulou)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               rahuldada apellatsioonkaebus, tühistada vaidlustatud Euroopa Liidu Kohtu otsus esitatud põhjendustest lähtudes täies ulatuses, rahuldada Kreeka Vabariigi hagi, tühistada vaidlustatud Euroopa Komisjoni otsus ja mõista kohtukulud välja komisjonilt.
            
         
      Väited ja peamised argumendid
   
   Kreeka Vabariik märgib oma tühistamisväites, et on rikutud Euroopa Liidu õigust, kuna Üldkohus tõlgendas ja kohaldas selle suhtes, et vaidlusaluste asjaolude asetleidmise ajal olid Kreeka majanduse puhul täidetud erakorralised tingimused, vääralt ELTL artikli 107 lõiget 1 ja lõike 3 punkti b.
   Täpsemalt väidab Kreeka Vabariik tühistamisväite esimeses osas, et arvestades erakorralisi tingimusi, milles Kreeka majandus asjaolude asetleidmise ajal oli, leidis Üldkohus ELTL artikli 107 lõiget 1 vääralt tõlgendades ja kohaldades, et vaidlusalused meetmed andsid abisaajatele valikulise majandusliku eelise, mis võib kahjustada liikmesriikide vahelist kaubandust; väite teises osas väidab Kreeka Vabariik, et Üldkohus tõlgendas ja kohaldas ELTL artikli 107 lõike 3 punkti b vääralt, kuna ta kitsendas teatises „Ühenduse riigiabi meetmete ajutine raamistik praeguses finants- ja majanduskriisis rahastamisele juurdepääsu toetamiseks” toodud tingimusi, kuigi erakorralised tingimused, milles Kreeka majandus asjaolude asetleidmise ajal oli, olid täidetud.